تورکیه اتومبیل صنایعینده ایلین ایلک آییندا توپلام تولید بیر اؤنجه‌کی ایلین عینی آیینا گؤره یوزده ۲۴ آرتاراق ۱۱۱ مین ۸۳۷ اولاراق گئرچکلشدی.
اتومبیل صنایعی درنگی، ۲۰۲۳-جو ایلین ژانویه آیینا عاید اۆره‌تیم و صادرات ساییلاری ایله بازار بیلگیلرینی آچیقلادی.
بونا گؤره، ژانویه آیین‌دا توپلام اۆره‌تیم بیر اؤنجه‌کی ایلین عینی آیینا گؤره یوزده ۲۴ آرتاراق ۱۱۱ مین ۸۳۷ عدد، اتومبیل اۆره‌تیمی ایسه یوزده ۴۸لیک آرتاراق ۷۰ مین ۷۲۳ عدد اولدو. تراکتور اۆره‌تیمی ایله بیرلیکده ده توپلام اۆره‌تیم ۱۱۶ مین ۷۳۰ عدده چاتدی.
ژانویه آییندا جتوپلام بازار، گئچه‌ن ایلین عینی دؤورونه گؤره یوزده ۳۵ آرتاراق ۵۳ مین ۵۰۹ عدد سویه‌سینده گئرچکلشدی. ژانویه آییندا، اتومبیل بازاری ایسه یوزده ۲۹ بؤیویه‌رک ۳۷ مین ۲۸۸ عدده چاتدی.
سون ۱۰ ایللیک اورتالامالارا باخیلدیغیندا دا ۲۰۲۲ ایلی ژانوبه آیین‌دا توپلام بازار یوزده ۵۵، اتومبیل بازاری یوزده ۵۱، یونگول تیجاری واسطه بازاری یوزده ۶۷، آغیر تیجاری واسطه بازاری ایسه یوزده ۶۷ آرتدی. ژانویه آیین‌دا اتومبیل بازارین‌دا یئرلی واسطه پایی یوزده ۳۱ اولارکن، یونگول تیجاری واسطه بازارین‌دا یئرلی واسطه پایی یوزده ۴۴ اولاراق گئرچکلشدی.
بیلگیلره گؤره، ژانویه آییندا اتومبیل صادراتی ۲۰۲۲ین عینی آیینا گؤره عدد اساسیندا یوزده ۱۷ آرتاراق ۷۹ مین ۳۸۱ اولاراق گئرچکلشدی. اتومبیل صادراتی ایسه یوزده ۴۶لیق یوکسلیشله ۵۱ مین ۱۲۲ عدد اولدو.
تورکیه صادراتچیلار مجلیسی بیلگیلرینه گؤره، اتومبیل صنایع صادراتی ژانویه آییندا توپلام صادراتدان آلدیغی یوزده ۱۴ پای ایله ایلک سیرادا یئر آلدی.
